钦定古今图书集成/理学汇编/经籍典/第089卷 > 《答虞翻书》孔融
## 钦定古今图书集成/理学汇编/经籍典/第089卷 > 《答虞翻书》孔融

示所著《易传》，自商瞿以来，舛错多矣。去圣弥远，众说
骋辞。曩闻延陵之论《乐》，今睹吾君之治《易》，知东南之
美者，非但会稽之竹箭焉。又观象云物，察应寒温，推
本祸福，与神合契，可谓探赜旁通者已。方世清圣，上
求贤者，梁丘以《卦筮》宁世，刘向以《洪范》昭名。想当来
翔，追踪前烈，相见乃尽，不复多陈。